*Lehdistötiedote*

### Yhteystiedot:

### Annie Leisma

Technical Publicity Ltd, Honeywell Safety Productsin puolesta

+44 (0)1582 390984

aleisma@technical-group.com

**Viite:** HSP005364

**HONEYWELL TUO MARKKINOILLE ENSIMMÄISET SERTIFIOIDUT, HUOMIOVÄRISET NE-HON6 -KERTAKÄYTTÖHAALARIT**

**ROISSY, Ranska, 28. tammikuuta 2016 —** Honeywell **(NYSE: HON)** esittelee alan ensimmäiset kertakäyttöiset, huomioväriset Ne-HonTM 6 -haalarit, joissa on sertifioitu, kemiallisilta aineilta suojaava ominaisuus. Haalarit lisäävät käyttäjän näkyvyyttä ja turvallisuutta erittäin likaisissa, korkean riskitason työtehtävissä ja ne soveltuvat erittäin hyvin esimerkiksi rautatie-, ilmailu- ja avaruus-, rakennus- sekä öljy- ja kaasuteollisuuden työntekijöille.

”Ne-Hon6 -haalarit ovat innovatiivinen vastaus erään kansallisen rautatieyhtiön esittämään globaaliin haasteeseen. Niissä yhdistyvät kemiallinen suojaus ja selkeää näkyvyyttä koskevat luokan 3 hyväksytyt EU-standardit”, sanoo Honeywell Industrial Safetyn EMEA-alueen tuotepäällikkö David Guiho. ”Kattavaan tutkimus- ja kehityshankkeeseen pohjalta kehitetyt Ne-Hon6 -haalarit on suunniteltu käytettäväksi huomiovärisen, päivittäisessä käytössä olevan vaatetuksen päällä tai sen vaihtoehtona suojaamassa likaantumiselta. Haalari mahdollistaa haastavien töiden suorittamisen normaalisti, varmistaen samalla työntekijöiden turvallisuuteen liittyvien säädösten noudattamisen sekä vähentäen korkeita pesulakustannuksia merkittävästi. Haalarit on helppo riisua ja hävittää työvuoron päättyessä. Koska haalarit voidaan säilyttää pienessä tilassa, niitä on helppo pitää aina mukana odottamattomien tilanteiden varalta.

Ne-Hon6 **-**haalarit ovat kemikaalin kestävät EN 13034:2009 -standardin mukaisesti (tyypin 6 kaappitesti). Ne ovat päällä sekä kestävät että miellyttävät kevyen, hengittävän ja vettä hylkivän materiaalinsa ansiosta, ja niitä on saatavana kokoina S–XXXL.

EN20471-standardin luokan 3 selkeän näkyvyyden takaa 100-prosenttinen fluorisoiva oranssi polyesterikangas ja heijastavat nauhat. Muita käyttömukavuutta parantavia ominaisuuksia ovat joustava vyötärönauha takana, erinomaisen liikkumavapauden mahdollistavat raglanhihat ja vinoneliön muotoinen haarakiila.

Joustavien hihan- ja lahkeensuiden lisäksi haalareissa on peukalolenkit, jotka estävät hihaa nousemasta ylös, sekä kestävyyttä lisäävät vahvistetut polviosat.

Honeywell Industrial Safety on maailman johtava [henkilökohtaisten turvavarusteiden](http://www.honeywellsafety.com/) (PPE) toimittaja. Lisätietoja yhtiöstä on osoitteessa <http://www.honeywellsafety.com/Nordic>.

**Tietoja Honeywell Industrial Safetysta**

Honeywell Industrial Safety (HIS), joka on osa Honeywell Automation and Control Solutionsia, auttaa organisaatioita hallitsemaan työpaikan turvallisuutta. HIS tarjoaa markkinoiden kattavimman valikoiman työturvallisuustuotteita: silmä/kasvon, kuulon ja päätä suojaavia henkilökohtaisia henkilönsuojaimia, putoamissuojaimia, hengityssuojaimia, ohjelmistoja, ensivaiheen pelastustyöntekijöiden varusteita sekä myrkyllisten ja palavien kaasujen valvontalaitteita. Nämä kaikki suojaavat työntekijöiden henkeä, missä tahansa he altistuvatkin riskille — ja samalla ne turvaavat myös yhtiöiden toiminnan. Honeywell Industrial Safety vie turvallisuuden seuraavalle tasolle siirtymällä yksittäisratkaisuista yhdistettyihin ratkaisuihin. Olipa kyseessä kaasunmittauksessa päälle puettavat valvontalaitteet ja henkilökohtaiset turvavarusteet tai kannettavat ja kiinteät laitteet, tuotteemme auttavat asiakkaitamme yhdistetyn, reaaliaikaisen turvallisuustiedon ansiosta vastaamaan turvallisuusuhkiin, hallitsemaan liiketoimintaansa ja parantamaan tuottavuuttaan. HIS auttaa asiakkaita tekemään entistä parempia päätöksiä yhdistämällä asiakkaiden toimintojen anturit, jolloin saadaan reaaliaikainen ja tarkka kuva turvallisuudesta koko ajan.

Honeywell ([www.honeywell.com](http://www.honeywell.com/)) on Fortune 100 -ryhmään kuuluva monipuolisten teknisten innovaatioiden kehittäjä ja valmistuksen markkinajohtaja, joka palvelee kaikkialla maailmassa toimivia asiakkaitaan erilaisilla ilmailu- ja avaruusalan tuotteilla ja palveluilla. Lisäksi Honeywell toimittaa valvontajärjestelmiä rakennuksiin, koteihin ja teollisuuteen sekä valmistaa turboahtimia ja suorituskykyä edistäviä materiaaleja. Lisätietoja Honeywellistä ja yhtiön tuotteista on osoitteessa [www.honeywellnow.com](http://www.honeywellnow.com/)

# # #